સરકાર અને રિઝર્વ બૅન્ક વચ્ચેના મતભેદ-તનાવ કથિત રીતે શાંત પડ્યાં હોવાનું ભલે જતાવાતું હોય અને સરકારે આ મામલાને ઠંડો પાડવાનો પ્રયાસ ભલે કર્યો હોય, પણ આ વિષય આગામી દિવસોમાં વધુ વીફરે એવી શક્યતા જણાય છે. પ્રાપ્ત માહિતી મુજબ રિઝર્વ બૅન્કના સેન્ટ્રલ બોર્ડની મીટિંગ ૧૯ નવેમ્બરે ફરી મળવાની છે, જ્યાં આ મુદ્દે વધુ ગરમ ચર્ચા થાય એવા સંકેત છે. આ બોર્ડમાં સ્થાન ધરાવતા સરકારી નૉમિનીઝ બોર્ડ સમક્ષ એવી રજૂઆત કરવાના છે જેમાં તેમણે શા માટે રિઝર્વ બૅન્કે નાણાખાતાએ ૧૦ ઑક્ટોબરે ગવર્નર ડૉ. ઉર્જિત આર. પટેલને કરેલાં સૂચનો સ્વીકારવાં જોઈએ એનાં સૂચનો હશે.